દેશભરમાં ઓનલાઈન ખરીદીને કારણે કરોડો વેપારીઓના ધંધામાં ૫૦ ટકાનો ઘટાડો થઈ ગયો છે. મલ્ટીનેશનલ કંપનીઓ દ્વારા એકદમ નીચા ભાવે વસ્તુનું વેચાણ કરી રહી છે. જેના કારણે નાના વેપારીઓને પડતી મુશ્કેલી તેના પરિવારજનોને પણ અસર પડી રહી છે. નોંધનીય છે કે મલ્ટીનેશનલ કંપની દ્વારા વેચવામાં આવતી વસ્તુની ગુણવત્તા સ્થાનિક કક્ષાએ ઉતરતી કક્ષાની હોવાનો પણ વેપારીઓએ આક્ષેપ કર્યો હતો. વધતા જતા ઓનલાઈન બીઝનેશને કારણે અનેક વેપારીઓ બેકારીની ખપારમાં હોમાઈ જવાની ભીતિ વ્યક્ત કરતા ચેમ્બરના પ્રમુખ હરિભાઈ વિઠ્ઠલાણી સહિતના આગેવાનોએ એવો પણ દાવો કર્યો હતો કે કરોડોનો વ્યવસાય કરનારા ઓનલાઈન વેચાણ કરનારા સામે કડક કાર્યવાહી કરી બિલીંગ વ્યવસ્થા અને જીએસટી સહિતની વસૂલાત કડક કરવામાં આવે સાથોસાથ વેપારીઓને કાયદાનું રક્ષણ મળે તેવી અંતમાં માંગ કરી હતી.